Gustav Carl von Schreiterfelt (surnud 1711)

Gustav Carl von Schreiterfelt (suri veebruaris 1711), ka Carl Gustav von Schreiterfelt, Liivimaal tuntud kui Gustav Carl von Schreiterfeld oli Schreiterfeldi aadlisuguvõsast pärit Rootsi sõjaväelane (ooberst), kes osales Põhjasõjas. Rügemendiülem.

pisi|125px|Schreiterfeldi suguvõsa aadlivapp
Elulugu
Päritolu ja haridus
Põlvnes XVII sajandil Liivimaale rännanud ja 1676. aastal aadeldatud Vestfaalist Wickedest pärit suguvõsast. Tema isa oli Rootsi sõjaväe ohvitser ja Karksi mõisa allrentnik Johann Christoph von Schreiterfeld (1632−1696). Ema Hedwig Gamper oli Kuldīga bürgeri ja klaasimeistri David Gamperi tütar.Genealogisches Handbuch der baltischen Ritterschaften. Neue Folge. Bd XI. Hamburg: 2023, lk 311. 1679. aasta 8. juulil (vkj) immatrikuleeriti ta Riia lütseumi.Bienemann, Friedrich. Die Matrikel des Rigaschen Lyceums. 1675−1709. – Jahrbuch für Genealogie, Heraldik und Sphragistik 1901. Mitau: Gedruckt bei J. F. Steffenhagen und Sohn, 1902. Lk 161-194. Siin: lk 166.

Sõjaväeteenistus
1680. aastal liitus ta musketärina Campenhauseni rügemendiga, kus tõusis kolm aastat hiljem allohvitseriks. Seejärel viidi ta üle von der Pahleni ratsarügementi, kus teenis välja leitnandi auastme. Selles aukraadis oli ta 1697. aastal Liivimaa aadlilipkonna koosseisus. Põhjasõja algul teenis ta 1700. aastal Gustav Ernst von Albedyhli Liivimaa tragunirügemendis, kus tõusis juba järgmisel aastal ooberstleitnandiks.Lewenhaupt, Adam. Karl xii:s officerare. Biografiska anteckningar. Andra delen. Stockholm: P. A. Norstedt & Söners Förlag, 1920, lk 606. 1703. aastal osales ta sõjaretkes Petserimaale.Kelch, Christian. Liivimaa kroonika järg. Tartu: Ajalooarhiiv, 2009, lk 243−244. 1704. aastal ülendati ta ooberstiks ja määrati tragunirügemendi järgmiseks ülemaks. 1710. aastal osales ta Riia ning Pärnu kaitsmisel. Juulis langes ta sõjavangi, kuid vabanes peagi ja jäi elama Liivimaale.Lewenhaupt, Adam. Karl xii:s officerare. Biografiska anteckningar. Andra delen. Stockholm: P. A. Norstedt & Söners Förlag, 1920, lk 606−607.

Surm
Suri 1711. aasta veebruaris.Lewenhaupt, Adam. Karl xii:s officerare. Biografiska anteckningar. Andra delen. Stockholm: P. A. Norstedt & Söners Förlag, 1920, lk 607. Teistel andmetel suri ta juba 1710. aastal.

Auastmed
 Aasta Kuupäev Auaste Märkused   rustmästare   13. oktoober kornet   26. detsember leitnant   10. aprill major Kinnitati 15.03.1701  3. august ooberstleitnant   17. august ooberst Kinnitati 18.07.1705

Isiklikku
Abiellus 1688. aastal Liivimaa maanõuniku Caspar von Ceumerni tütre Barbara Sophiega (suri 1710). Sellest liidust sündis talle vähemalt seitse last:
Anna Catharina (suri 1741); abiellus Voltveti mõisniku Martin Friedrich von Krüdeneriga
Johann Caspar (suri 1725), Karksi pandi- ja rendivaldaja, Leebiku pandivaldaja, Rootsi sõjaväelane (kapten)
Carl Gustav (suri 1755), Berģumuiža ja Paipe mõisnik, Rootsi sõjaväelane (kapten)Genealogisches Handbuch der baltischen Ritterschaften. Neue Folge. Bd XI. Hamburg: 2023, lk 311−312.
Wolmar Anton (suri pärast 1709), Tartu (Pärnu) ülikooli tudengTering, Arvo. Lexikon der Studenten aus Estland, Livland und Kurland an Europäischen Universitäten 1561-1800. Köln-Weimar-Wien: Böhlau Verlag, 2018. Nr 4618.
Christian Friedrich (suri pärast 1709), Tartu (Pärnu) ülikooli tudengTering, Arvo. Lexikon der Studenten aus Estland, Livland und Kurland an Europäischen Universitäten 1561-1800. Köln-Weimar-Wien: Böhlau Verlag, 2018. Nr 4615.
Barbara Sophie (1702−?)LVVA, f. 235, n. 5, s. 15, L 99. Straupe koguduse meetrikaraamat. 1679−1833.
Adam Ludwig (1705−?)LVVA, f. 1427, n. 2, s. 2, L 140. Riia Peetri koguduse sünnimeetrika. 1692−1736.

Tema vend Heinrich Johann (suri 1734) oli samuti sõjaväelane (kapten) ja teenis koos temaga Liivimaa tragunirügemendis kompaniiülemana.

Viited

Kirjandus
Lewenhaupt, Adam. Karl xii:s officerare. Biografiska anteckningar. Andra delen. Stockholm: P. A. Norstedt & Söners Förlag, 1920. Lk 606−607 .

Kategooria:Albedyhli tragunirügemendi ohvitserid
Kategooria:Põhjasõja Rootsi sõjaväelased
Kategooria:Rootsi ooberstid
Kategooria:Schreiterfeldid
Kategooria:Surnud 1711